DIE TESTAMENT: Ontmoet Jacques Weyers | Netwerk24
DIE TESTAMENT: Ontmoet Jacques Weyers
27 Augustus 2019 08:07
Die jong opkomende akteur Andahr Cotton vertolk die rol van Jacques Weyers (23) in Netwerk24 se aanlyn blitssepie, Die Testament, wat vanaf 2 September op Netwerk24 uitgesaai gaan word.
Jacques Weyers (23) is die rebel van die Weyers-gesin.
Hy is jonk en kwaad en is nooit werklik deur die gesin aanvaar nie, omdat sy ma dood is tydens sy geboorte.
Die jong opkomende akteur Andahr Cotton vertolk die rol van Jacques Weyers in Netwerk24 se sepie Die Testament.
Die enigste mens vir wie hy lief is, is Annchen wat haar bes probeer het om ’n soort ma-figuur vir hom te wees, al was sy self maar net ’n tiener.
Hy is aantreklik, maar opstandig teen enige vorm van outoriteit en gee daarom nie om hoe hy aantrek nie en kan aspris uitlokkend wees. Dit voel of sy pa se dood sy kans is om werklik weg te breek uit hierdie gemaksone.
Jacques wil niks anders behalwe sy (kontant)erfporsie kry nie en wil daarna so ver as moontlik wegkom van sy gesin.
Die Testament is ’n aanlyn blitssepie wat deur VIA en Netwerk24 vervaardig word en op Netwerk24 uitgesaai gaan word. Netwerk24-intekenare kan elke weeksdag na ’n episode van vyf minute van Die testament op Netwerk24 kyk. Die eerste episode sal op 2 September beskikbaar wees.